Krateret ligger syd-sydøst for Abulfedakrateret og nord-nordøst for det mindre Geberkrater. Kraterkæden med navnet Catena Abulfeda danner en linje mellem den sydlige kant af Abulfedakrateret og den nordlige kant af Almanonkrateret og fortsætter i en længde af omkring 210 kilometer til den stejle skråning Rupes Altai.  Karakteristika Kanten af Almanon danner en lidt uregelmæssig cirkel, med udadvendte buler mod nord og sydvest. Kraterparret "Almanon A" og "Almanon B" er forbundet med ydersiden af den sydlige rand. Den indre væg er bredest langs den østlige side. Små kratere, som hører til Catena Abulfeda, rækker en smule ind i den nordøstlige rand. Den ydre væg er generelt nedslidt og mangler den skarphed, som yngre kratere udviser, men den er ikke særlig ramt af senere nedslag. Kraterbunden er relativt flad uden særlige kendetegn andet end få småkratere.